Android Eclair

Android Eclair — Google tomonidan ishlab chiqilgan Android mobil operatsion tizimining kod nomi, Android uchun beshinchi operatsion tizim va Androidning ikkinchi yirik versiyasi. Eclair 2.0.x va 2.1 versiyalarini oʻz ichiga oladi. 2009-yil 26-oktyabrda taqdim etilgan Android Eclair Android 1.6 „Android Donut“da kiritilgan muhim oʻzgarishlar asosida yaratildi. Android Eclair yangilanishi Android operatsion tizimi yangilanishining 2.0 versiyasiga berilgan nomdir. Avvalgi yangilanishlarning baʼzilari yangilanish versiyasini koʻrsatish uchun Cupcake va Donut kabi qandolat mahsulotlari nomlaridan foydalangan va 2.0 versiyasi ushbu nomlash sxemasini davom ettirdi. Android Eclairda ishlaydigan birinchi mobil qurilma Motorola Droid boʻldi. Google 2017-yil 30-iyunda Android Eclair uchun Android Marketni qoʻllab-quvvatlashni toʻxtatdi.

 Xususiyatlari 
 Foydalanuvchi tajribasi 
Eclairning standart bosh ekranning yuqori qismida doimiy Google qidiruv paneli mavjud va foydalanuvchi Googleʼdan maʼlumotlarni tez qidirishida yordam beradi. Kamera ilovasi, chiroq tizimi, raqamli masshtab, sahna rejimi, oq balans, rang effekti va makrofokus kabi koʻplab yangi kamera funksiyalari qayta ishlab chiqilgan. Galeriya ilovasiga rasmlarni tahrirlashning asosiy funksiyalari kiritilgan. Android Eclair, jonli fon rasmlarini qoʻshishni oʻz ichiga olgan boʻlib, bosh ekrandagi fon tasvirlarining harakatini koʻrsatishga imkon beradi. Nutqni matnga oʻgirish texnologiyasi birinchi boʻlib Android Eclairda eʼlon qilindi va vergul klavishi oʻrniga qoʻyildi.

 Platforma 
Android Eclair Donut versiyasidan platforma qoʻshimchalarini, shu jumladan, barcha saqlangan SMS va MMS xabarlarni qidirish funksiyasini, kuchaytirilgan Google Xaritalar 3.1.2 va Email ilovasi uchun Exchange funksiyasini meros qilib oladi.8 Operatsion tizim, yangi foydalanish imkoniyatlari, taqvim va virtual xususiy tarmoq API’lari bilan birga virtual klaviaturada yaxshilangan yozish tezligini ham taʼminlaydi. Brauzer uchun Android Eclair HTML5 qoʻllab-quvvatlashini, xatchoʻplar eskizlari bilan yangilangan brauzer interfeysini va ikki marta bosish orqali yaqinlashtirish funksiyasini qoʻshdi.

 Android Eclairga qoʻshilgan yangi xususiyatlar va kiritilgan oʻzgarishlar 
 Bluetooth 2.1 versiyasi qoʻllab-quvvatlash
 Kengaytirilgan hisob sinxronizatsiyasi, bu elektron pochta va kontaktlarni sinxronlashtirish uchun bir nechta Google va Exchange hisoblarini qurilmaga qoʻshish imkonini beradi
 Bir sahifada bir nechta hisoblardan elektron pochta xabarlarini koʻrib chiqish uchun birlashtirilgan kirish qutisi bilan elektron pochta yordamini almashish
 Barcha saqlangan SMS va MMS xabarlarni qidirish imkoniyati, eng eski xabarlarni edi wow oʻchirish imkoniyati
 Koʻplab yangi kamera xususiyatlari, jumladan chiroq, sahna rejimi, oq balans, rang effektlari, rasm oʻlchami va saqlash joyi
 Multitouch maʼlumotlaridan foydalangan holda virtual klaviaturada yozish tezligi yaxshilandi
 Xatchoʻp eskizlari, ikki marta bosish orqali kattalashtirish va HTML5 qoʻllab-quvvatlashi bilan yangilangan brauzer interfeysi
 Yaxshiroq kontrast nisbati bilan koʻproq ekran oʻlchamlari va piksellar sonini qoʻllab-quvvatlash

Microsoft Exchange qoʻllab-quvvatlash xizmatining qoʻshilishi elektron pochtani yaxshiroq sinxronlashtirishga imkon beradi. Bu esa yirik korporatsiyalarda Microsoft Exchangedan foydalanib xatlarni bir qurilmadan ikkinchisiga hech qanday tashqi qurilmalarsiz oʻtkazish imkoni beradi. Eclair yangilanishi, shuningdek, Gmail va Yahoo hisoblari kabi bir nechta elektron pochta hisoblariga bitta qurilmadan kirish imkonini ham taqdim etadi.

 

 Tashqi 
 

Turkum:Android
Turkum:2009-yilgi dasturlar